সুই সম্রাট ইয়াং
সুই সম্রাট ইয়াং (隋煬帝, ৫৬৯ – এপ্রিল ১১, ৬১৮) ছিলেন সুই সম্রাট ওয়েনের দ্বিতীয় পুত্র এবং সুই সাম্রাজ্যের দ্বিতীয় সম্রাট। তার পারিবারিক নাম ছিল ইয়াং গুয়াং, অন্য নাম ইয়াং, ডাকনাম আমো, এবং তার নাতী ইয়াং তংয়ের সংক্ষিপ্ত রাজত্বকালে সম্রাট মিং নামে পরিচিত ছিলেন। সম্রাট ওয়েন ৫৮১ সালে সুই সাম্রাজ্য প্রতিষ্ঠা করলে ইয়াং গুয়াংকে জিনের যুবরাজ করেন। ৫৮৮ সালে তাকে পাঁচ সৈন্যদলের প্রধান করে দক্ষিণে চেন সাম্রাজ্য আক্রমণে জন্য পাঠানো হয় এবং তিনি তার সফলতার জন্য প্রশংসিত হন। তার এই সফলতা এবং তার বড় ভাই সুই যুবরাজ ইয়াং ইয়ংয়ের বিরুদ্ধে তার মিথ্যা প্রমাণাদি তাকে ৬০০ সালে রাজদরবারের যুবরাজ হতে সাহায্য করে। ৬০৪ সালে তার পিতা সম্রাট ওয়েনের মৃত্যুর পর, যদিও অনেক ইতিহাসবেত্তা ধারণা করেন তাকে ইয়াং গুয়াংয়ের নির্দেশে হত্যা করা হয়, তিনি সম্রাট ইয়াং উপাধি নিয়ে সিংহাসনে আরোহণ করেন।
সুই সম্রাট ইয়াং
৬০৯ সালে আশিনা রাংআন আবার সম্রাট ইয়াংয়ের সাথে দেখা করেন এবং সম্রাট ইয়াং তাকে অনেক উপঢৌকন প্রদান করেন। এবছর বসন্তে সম্রাট ইয়াং তার সাম্রাজ্যে কৃষিজমি পুনঃবন্টনের আদেশ দেন। ৬০৯ সালের বসন্তের শেষ দিকে তিনি নব্য বিজিত তুইয়ুহুন অঞ্চল দেখতে যান এবং তার কয়েকজন সেনাপ্রধানকে মুরং ফুয়ুনকে পরাজিত করার জন্য পাঠান। সুই সৈন্যরা মুরং ফুয়ুনের সাথে যুদ্ধে লিপ্ত হয় এবং তাকে ডাংসিয়াং সম্প্রদায়ের দিকে পালিয়ে যেতে বাধ্য করেন। ৬০৯ সালের শেষের দিকে আশিনা রাংআন মারা যান এবং তার পুত্র শিবি খান আশিনা ডুওজিশি তার স্থলাভিষিক্ত হন। তুজুয়ে রীতি অনুসারে, আশিনা ডুওজিশি আশিনা রাংআনের স্ত্রী যুবরাজ্ঞী য়িচেংকে বিয়ে করার জন্য সম্রাট ইয়াংয়ের অনুমতি প্রার্থনা করেন এবং সম্রাট তাকে অনুমতি দেন। একই বছর সম্রাট ইয়াং তার কর্মচারী সুয়ে ডাওহেংয়ের সাহিত্য প্রতিভায় ঈর্ষান্বিত হয়ে তাকে মিথ্যা অভিযোগে শ্বাসরোধ করে হত্যা করেন।